CELEX: 52016PC0208
Language: el
Date: 2016-04-11
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.4.2016
            COM(2016) 208 final
            2016/0111(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.1.Αιτιολόγηση και στόχοι της πρότασης
            
            
               
                  Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Η παγκόσμια ζήτηση γάλακτος και γαλακτοκομικών προϊόντων επιδεινώθηκε στη διάρκεια του 2015, κυρίως λόγω της ρωσικής απαγόρευσης των εισαγωγών και της παράτασής της, καθώς και λόγω της μείωσης των εισαγωγών της Κίνας, η οποία αποτελεί τον κυριότερο εισαγωγέα γαλακτοκομικών προϊόντων παγκοσμίως. Παράλληλα, η προσφορά γάλακτος αυξήθηκε γενικώς στις κυριότερες εξαγωγικές περιοχές.
               
               
                  Η παραγωγή γάλακτος στην ΕΕ αυξάνεται σταθερά λόγω των επενδύσεων στην γαλακτοπαραγωγική ικανότητα, οι οποίες είχαν υλοποιηθεί στην Ένωση ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι παραδόσεις γάλακτος στην Ένωση αυξήθηκαν κατά 2,5% το 2015, ποσοστό που αντιστοιχεί σε περισσότερο από 3,5 εκατ. τόνους νωπού γάλακτος επιπλέον. Οι πλεονάζουσες ποσότητες γάλακτος πρέπει να μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη (ΑΓΣ). Πράγματι, η παραγωγή αυξήθηκε το 2015 κατά 8,1% όσον αφορά το αποκορυφωμένο γάλα σε σκόνη και κατά 4,7% όσον αφορά το βούτυρο. Σύμφωνα με εκτιμήσεις της ΓΔ AGRI, το 2016 θα σημειωθεί περαιτέρω αύξηση των παραδόσεων γάλακτος στην ΕΕ κατά 1,4%.
               
               
                  Ως εκ τούτου, οι τιμές του βουτύρου και του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, κατά τα οποία οι τιμές του αποκορυφωμένου γάλακτος σε σκόνη μειώθηκαν στο επίπεδο της τιμής δημόσιας παρέμβασης. Όσον αφορά το βούτυρο, οι τιμές παραμένουν πάνω από την τιμή δημόσιας παρέμβασης αλλά δέχονται πτωτικές πιέσεις.
               
               
                  Το άρθρο 3 του κανονισμού (ΕΕ) αριθ. 1370/2013 του Συμβουλίου καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του ιδίου κανονισμού (50 000 τόνοι για το βούτυρο και 109 000 τόνοι για το ΑΓΣ). Μετά την κάλυψη των εν λόγω ορίων, η αγορά πραγματοποιείται μέσω διαγωνιστικής διαδικασίας για τον προσδιορισμό της μέγιστης τιμής αγοράς.
               
               
                  Στον κατ’ εξουσιοδότηση κανονισμό (ΕΕ) 2015/1549 της Επιτροπής ορίζεται η 1η Ιανουαρίου ως ημερομηνία έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη, για το 2016, ως έκτακτο μέτρο για τη διασφάλιση της αδιάλειπτης διαθεσιμότητας του μηχανισμού δημόσιας παρέμβασης σε μια περίοδο διατάραξης της αγοράς στον τομέα του γάλακτος και των γαλακτοκομικών προϊόντων.
               
               
                  Κατά την πρόσθετη περίοδο δημόσιας παρέμβασης, που ανοίχθηκε με τον κατ’ εξουσιοδότηση κανονισμό (ΕΕ) 2015/1549 της Επιτροπής για το έτος 2016 (Ιανουάριος-Φεβρουάριος 2016), υποβλήθηκαν προσφορές για 54 522 τόνους ΑΓΣ, δηλαδή το ήμισυ του ποσοτικού ορίου που καθορίστηκε για την αγορά σε καθορισμένη τιμή με τον κανονισμό (ΕΕ) αριθ. 1370/2013 του Συμβουλίου.
               
               
                  Για να διευκολυνθεί η αποκατάσταση της ισορροπίας στον τομέα του γάλακτος και των γαλακτοκομικών προϊόντων υπό τις επικρατούσες δυσμενείς συνθήκες στην αγορά και για να διατηρηθεί η εμπιστοσύνη στην αποτελεσματικότητα των μηχανισμών παρέμβασης, είναι σκόπιμο να αυξηθούν τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
               
               
                  Καθώς είναι δυνατόν, κατά την έναρξη ισχύος του παρόντος κανονισμού, να έχει ενεργοποιηθεί αυτομάτως διαγωνιστική διαδικασία για την αγορά από τη δημόσια παρέμβαση, είναι αναγκαίο να μην ληφθούν υπόψη οι ποσότητες που θα αγοραστούν στο πλαίσιο της εν λόγω διαδικασίας, ώστε να μην αφαιρεθούν από τα νέα διαθέσιμα ανώτατα όρια.
               
               
                  Για να διασφαλιστεί ότι τα προσωρινά μέτρα που προβλέπονται στον παρόντα κανονισμό θα έχουν άμεσο αντίκτυπο στην αγορά και ότι θα συμβάλουν στη σταθεροποίηση των τιμών, ο παρών κανονισμός θα πρέπει να τεθεί σε ισχύ την επομένη της δημοσίευσής του.
               
            
            
               1.2.Συνεκτικότητα με ισχύουσες διατάξεις στον τομέα πολιτικής
            
            
               
                  Η παρούσα πρόταση συνάδει με το πνεύμα της κοινής οργάνωσης των αγορών γεωργικών προϊόντων, η οποία αποσκοπεί στη σταθεροποίηση των αγορών και στην εξασφάλιση δίκαιου βιοτικού επιπέδου για τον γεωργικό πληθυσμό.
               
               
                  Η πρόταση συνάδει με το άρθρο 43 παράγραφος 3 της ΣΛΕΕ, βάσει του οποίου το Συμβούλιο, κατόπιν πρότασης της Επιτροπής, εκδίδει μέτρα σχετικά με τον καθορισμό των τιμών, των εισφορών, των ενισχύσεων και των ποσοτικών περιορισμών, καθώς και σχετικά με τον καθορισμό και την κατανομή των αλιευτικών δυνατοτήτων.
               
            
            
               1.3.Συνεκτικότητα με άλλες πολιτικές της Ένωσης
            
            
               
                  α.α.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               2.1.Νομική βάση
            
         
         
            
               
                  Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
               
            
            
               2.2.Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας.
               
            
            
               2.3.Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας.
               
            
            
               2.4.Επιλογή του νομικού μέσου
            
            
               
                  α.α.
               
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               3.1.Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  α.α.
               
            
            
               3.2.Διαβουλεύσεις με τα ενδιαφερόμενα μέρη
            
            
               
                  α.α.
               
            
            
               3.3.Συλλογή και χρήση εμπειρογνωσίας
            
            
               
                  α.α.
               
            
            
               3.4.Εκτίμηση των επιπτώσεων
            
            
               
                  α.α.
               
            
            
               3.5.Καταλληλότητα του κανονιστικού πλαισίου και απλούστευση
            
            
               
                  α.α.
               
            
            
               3.6.Θεμελιώδη δικαιώματα
            
            
               
                  α.α.
               
            
         
         
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Οι δημοσιονομικές επιπτώσεις της παρούσας πρότασης περιορίζονται στη διαφορά τιμής μεταξύ της καθορισμένης τιμής που αναφέρεται στο άρθρο 2 του κανονισμού (ΕΕ) αριθ. 1370/2013 του Συμβουλίου και της τιμής που θα είχε ενδεχομένως προσδιοριστεί στο πλαίσιο διαγωνιστικής διαδικασίας. Υπό τις παρούσες συνθήκες (και με βάση τις εμπειρίες του παρελθόντος), είναι πιθανό ότι η τελευταία θα είχε καθοριστεί σε επίπεδο που θα πλησίαζε την καθορισμένη τιμή και, επομένως, η πραγματική δημοσιονομική επίπτωση θα ήταν αμελητέα.
               
            
            
               5.ΛΟΙΠΑ ΣΤΟΙΧΕΙΑ
            
            
               5.1.Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  α.α.
               
            
            
               5.2.Επεξηγηματικά έγγραφα (για οδηγίες)
            
            
               
                  α.α.
               
            
            
               5.3.Αναλυτική επεξήγηση των επιμέρους διατάξεων της πρότασης
            
            
               
                  α.α.
               
            
            
               2016/0111 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Μολονότι η παγκόσμια ζήτηση για εισαγωγές γάλακτος και γαλακτοκομικών προϊόντων παρέμεινε συνολικά σταθερή το 2015 σε σύγκριση με το 2014, η παραγωγή αυξήθηκε σημαντικά στην Ένωση και στις άλλες κύριες εξαγωγικές περιοχές. 
            
            
               (2)Η παραγωγή γάλακτος στην ΕΕ αυξάνεται σταθερά λόγω των επενδύσεων στην γαλακτοπαραγωγική ικανότητα, οι οποίες είχαν υλοποιηθεί στην Ένωση ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι πλεονάζουσες ποσότητες γάλακτος μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη. 
            
            
               (3)Ως εκ τούτου, οι τιμές του βουτύρου και του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, περίοδο κατά την οποία οι τιμές του αποκορυφωμένου γάλακτος σε σκόνη μειώθηκαν στο επίπεδο της τιμής δημόσιας παρέμβασης. Όσον αφορά το βούτυρο, οι τιμές παραμένουν πάνω από την τιμή δημόσιας παρέμβασης, αλλά δέχονται πτωτικές πιέσεις.
            
         
         
            
               (4)Το άρθρο 3 του κανονισμού (ΕΕ) αριθ. 1370/2013 του Συμβουλίου
                  1
                καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του εν λόγω κανονισμού. Μετά την κάλυψη των εν λόγω ορίων, η αγορά πραγματοποιείται μέσω διαγωνιστικής διαδικασίας για τον προσδιορισμό της μέγιστης τιμής αγοράς.
            
            
               (5)Στο άρθρο 1 δεύτερο εδάφιο του κατ’ εξουσιοδότηση κανονισμού (ΕΕ) 2015/1549 της Επιτροπής
                  2
               , ορίζεται η 1η Ιανουαρίου ως ημερομηνία έναρξης, για το 2016, της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη, ως έκτακτο μέτρο για τη διασφάλιση της αδιάλειπτης διαθεσιμότητας του μηχανισμού δημόσιας παρέμβασης σε μια περίοδο διατάραξης της αγοράς στον τομέα του γάλακτος και των γαλακτοκομικών προϊόντων.
            
            
               (6)Κατά την πρόσθετη περίοδο δημόσιας παρέμβασης που ανοίχθηκε με τον κατ’ εξουσιοδότηση κανονισμό (ΕΕ) 2015/1549 για το έτος 2016, έχει καλυφθεί το ήμισυ του ποσοτικού ορίου που έχει καθοριστεί με τον κανονισμό (ΕΕ) αριθ. 1370/2013 του Συμβουλίου για την αγορά από την παρέμβαση αποκορυφωμένου γάλακτος σε σκόνη σε καθορισμένη τιμή.
            
            
               (7)Για να διευκολυνθεί η αποκατάσταση της ισορροπίας στον τομέα του γάλακτος και των γαλακτοκομικών προϊόντων υπό τις επικρατούσες δυσμενείς συνθήκες στην αγορά και για να διατηρηθεί η εμπιστοσύνη στην αποτελεσματικότητα των μηχανισμών δημόσιας παρέμβασης, είναι σκόπιμο να αυξηθούν τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
            
            
               (8)Σε περίπτωση έναρξης διαγωνιστικής διαδικασίας πριν από την θέση σε ισχύ του παρόντος κανονισμού, είναι αναγκαίο οι ποσότητες που θα αγοραστούν στο πλαίσιο της εν λόγω διαδικασίας να μην ληφθούν υπόψη για τον προσδιορισμό των διαθέσιμων ποσοτήτων για την αγορά βουτύρου και αποκορυφωμένου γάλακτος σε σκόνη από την παρέμβαση σε καθορισμένη τιμή το 2016.
            
            
               (9)Για να διασφαλιστεί ότι τα προσωρινά μέτρα που προβλέπονται στον παρόντα κανονισμό θα έχουν άμεσο αντίκτυπο στην αγορά και ότι θα συμβάλουν στη σταθεροποίηση των τιμών, ο παρών κανονισμός θα πρέπει να αρχίσει να ισχύει την επομένη της δημοσίευσής του,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο άρθρο 3 παράγραφος 1 του κανονισμού (ΕΕ) αριθ. 1370/2013 του Συμβουλίου προστίθεται το ακόλουθο δεύτερο εδάφιο:
            
            
               «Κατά το έτος 2016, τα ποσοτικά όρια για την αγορά βουτύρου και αποκορυφωμένου γάλακτος σε σκόνη από την παρέμβαση σε καθορισμένη τιμή καθορίζονται σε 100 000 τόνους όσον αφορά το βούτυρο και σε 218 000 τόνους όσον αφορά το αποκορυφωμένο γάλα σε σκόνη. Σε περίπτωση έναρξης διαγωνιστικής διαδικασίας πριν από [ημερομηνία δημοσίευσης], οι ποσότητες που αγοράστηκαν στο πλαίσιο της εν λόγω διαδικασίας δεν αφαιρούνται από τα ανωτέρω αναφερόμενα ποσοτικά όρια.»
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        ΗΜΕΡΟΜΗΝΙΑ: 25.3.2016
                     
                     
                  
               
                     
                        1.
                     
                  
                  
                     
                        ΓΡΑΜΜΗ ΠΡΟΫΠΟΛΟΓΙΣΜΟΥ:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        ΠΙΣΤΩΣΕΙΣ:
                     
                     
                        σε εκατ. EUR 
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        ΤΙΤΛΟΣ:
                     
                     
                        Σχέδιο ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα εφαρμοστέα ποσοτικά όρια για την αγορά βουτύρου και αποκορυφωμένου γάλακτος σε σκόνη
                     
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                        Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης
                     
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Το παρόν σχέδιο κανονισμού αυξάνει τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΠΕΡΙΟΔΟΣ 12 ΜΗΝΩΝ
                        (σε εκατ. EUR)
                     
                  
                  
                     
                        ΤΡΕΧΟΝ ΟΙΚΟΝΟΜΙΚΟ ΕΤΟΣ
                     
                     
                        2016
                     
                     
                        (σε εκατ. EUR)
                     
                  
                  
                     
                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ
                     
                     
                        2017
                     
                     
                        (σε εκατ. EUR)
                     
                  
               
                     
                        5,0
                     
                  
                  
                     
                        ΔΑΠΑΝΕΣ
                     
                     
                        -
                              ΑΠΟ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                        (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΤΟΥΣ ΑΛΛΟΥΣ ΤΟΜΕΙΣ
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΗΣ ΕΕ 
                        (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)
                     
                     
                        -
                              ΕΘΝΙΚΑ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        ΠΡΟΒΛΕΨΕΙΣ ΔΑΠΑΝΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ΠΡΟΒΛΕΨΕΙΣ ΕΣΟΔΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5,2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ:
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        ΝΑΙ
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΚΟΝΔΥΛΙΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        ΝΑΙ
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        ΌΧΙ
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        ΌΧΙ
                     
                  
               
                     
                        ΠΑΡΑΤΗΡΗΣΕΙΣ:
                     
                     
                        Τα ποσοτικά όρια για την αγορά από τη δημόσια παρέμβαση σε καθορισμένη τιμή προτείνεται να αυξηθούν για το βούτυρο (100 000 τόνοι αντί 50 000 τόνων) και το αποκορυφωμένο γάλα σε σκόνη (218 000 τόνοι αντί 109 000 τόνων). Χωρίς αυτή την αύξηση, η αγορά θα έπρεπε να πραγματοποιηθεί στο πλαίσιο διαγωνιστικής διαδικασίας για τον προσδιορισμό της μέγιστης τιμής αγοράς. Ωστόσο, εκτιμάται ότι οι τιμές αγοράς που προσδιορίζονται στο πλαίσιο διαγωνιστικής διαδικασίας θα πλησιάζουν την καθορισμένη τιμή παρέμβασης και, ως εκ τούτου, τεκμαίρεται ότι οι δημοσιονομικές επιπτώσεις της πρότασης θα είναι αμελητέες μεν, αλλά θα συμβάλουν στη διατήρηση της εμπιστοσύνης στην αποτελεσματικότητα των μηχανισμών δημόσιας παρέμβασης υπό τις επικρατούσες δυσμενείς συνθήκες στην αγορά. Επί του παρόντος, δεν αναμένεται ότι οι πραγματικές αγορές στο πλαίσιο της παρέμβασης θα φθάσουν στα αυξημένα αυτά ανώτατα όρια.
                     
                     
                  
               
         
         
            
                  
                     (1)
                  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).
               
               
                  
                     (2)
                  Κατ’ εξουσιοδότηση κανονισμός (ΕΕ) 2015/1549 της Επιτροπής, της 17ης Σεπτεμβρίου 2015, σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2015 και πρώιμης έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2016 (ΕΕ L 242 της 18.9.2015, σ 28).